A to bola len taká malá vsuvka, aby ste mali predstavu, čo budem robiť po tom, čo tento článok dopíšem - teda čumieť na tú úzku lištu a zapájať všetky svoje málo rozvinuté "kreatívne" bunky.
No, keďže som už dlho nepísala čo je u mňa nového, dnes je ten deň, kedy to napravím.
Som chorá. Tak chorá, že do seba trepem dva druhy antibiotík. Ale to mi vôbec nezabránilo ísť včera do Bratislavy.
A tak som po mesiaci a pol nadšeného áchania a prosíkania navštívila bratislavskú aktuálnu výstavu - THE HUMAN BODY EXHIBITION.
Bolo to úžasné, strašne krátke a ja som si pripadala medzi splašenými skupinkami nezaujatých študentov a ich ešte splašenejšími učiteľkami, ako mimozemšťan.
Moje konečné pocity boli asi také, že tam nebolo skoro nič čo by som predtým nevidela. Akurát, že to bolo v 3D, čo samozrejme moja anatómiou posadnutá duša vníma ako obrovské plus. A veľkým plusom bol aj veľmi sympatický chalanisko s nápisom MEDIK na tričku čo tam pobehoval. :D (Ak mám v budúcnosti niečo také očakávať na výške, začínam sa báť, že moje vzdelanie bude veľmi ohrozené možným a veľmi pravdepodobným prehriatím môjho organizmu. :D)
No a potom som samozrejme navštívila AUPARK, kde som sa cítila ešte ako väčší mimozemšťan. Medzi perfektne nastajlovanými blavákmi som si s košeľou a obyčajnými riflami, pripadala ako s päšťou na oko. :D No ale čo už. Deň pokladám za naplnený - poobdivovala som kopu rozpreparovaných ľudských tiel a kúpila som si dlho chcenú kabelku. Yay! :D
Dnešok bol tiež super. Prišli mi dve knihy, 200 zošitov, 1 000 000 termínov písomiek/prezentácií... Tak v pohode. :D
A čo pokladám za veľmi potrebné spomenúť, je fakt, že Rezistencia už vyšla. Aby ste vedeli, lebo mne to vypadlo a bola som v tom, že to vychádza až na konci mesiaca... Vtedy vychádzajú Temné diery. :D
A ja by som fakt potrebovala naklonovať. Alebo ak by ste mi niekto vedeli zohnať taký ten sexističný časovrat čo mala Hermiona v Harry Potterovi, to by som tiež uvítala. Na poličke sa mi pekná kôpka nakopila. A to nevravím o tej neprečítanej halde, ktorú mám v Kindli. :D
Nestíham, nestíham. Fakt, na ktorý by som si už asi mala zvyknúť.
A ja dúfam, že väčšina školo a inak-povinných, budú nasledovať môj príklad a v piatok sa pôjdu odreagovať. Je to veľmi dôležité. Taká prevencia pred scvoknutím. :D
Let´s get the party started!